DEĊIŻJONI TAL-KUNSILL
tas-17 ta' Ottubru 2005
li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/428/PESK
(2005/722/KE)
IL-KUNSILL TA' L-UNJONI EWROPEA,
Wara li kkunsidra r-Regolament (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (1), u b’mod partikolari l-Artikolu 2(3) tiegħu,
Billi:
(1)
Fis-6 ta’ Ġunju 2005, il-Kunsill adotta d-Deċiżjoni 2005/428/PESK li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li tħassar id-Deċiżjoni 2005/221/PESK (2).
(2)
Ġie deċiż li tiġi adottata lista aġġornata tal-persuni, gruppi u entitajiet li għalihom japplika r-Regolament (KE) Nru 2580/2001,
IDDEĊIEDA KIF ĠEJ:
Artikolu 1
Il-lista prevista fl-Artikolu 2(3) tar-Regolament (KE) Nru 2580/2001 għandha tiġi mibdula b' din li ġejja:
“(…)”.
Artikolu 2
Id-Deċiżjoni 2005/428/PESK hija b’dan imħassra.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Għandha tidħol b’effett fil-jum tal-pubblikazzjoni tagħha.
Magħmula fi Brussel, 17 ta' Ottubru 2005.